Jānis Pozņaks

Jānis Pozņaks (dzimis  Ogrē) ir latviešu basketbolists, spēlē spēka uzbrucēja un centra pozīcijā. 2023. gadā pārstāv Nacionālās basketbola līgas (LBL2) komandu BK Salaspils, bet iepriekš vairākas sezonas spēlēja Latvijas Basketbola līgas (LBL) klubā BK Ogre. J. Pozņaks ir izcīnījis LBL čempiona titulu Rīgas ASK sastāvā.

Ārpus Latvijas klubiem spēlējis Spānijas zemākajās līgās un Luksemburgā. 2013. gadā atgriezies Latvijā, vispirms aizvadot trīs sezonas BK Jēkabpils sastāvā, bet kopš 2017. gada pārstāv BK Ogre.

2022.—2023. gada sezonā 39 gadu vecumā J. Pozņaks bija otrais vecākais spēlētājs Igaunijas-Latvijas līgā, atpaliekot vienīgi no gadu vecākā Igaunijas basketbolista Kristjana Kangura. Pēc šīs pašas sezonas Latvijas Basketbola līgas izslēgšanas spēļu noslēguma, kur BK Ogre sērijā par bronzas medaļām piekāpās BK Liepāja, J. Pozņaku Latvijas Basketbola savienība godināja ar titulu "Gada vērtība".

2023. gada augustā tika paziņots, ka 40 gadu vecumā J. Pozņaks vairs nespēlēs profesionālā līmenī un pārstāvēs Nacionālās basketbola līgas (LBL2) komandu BK Salaspils.

Atsauces

Ārējās saites 

1983. gadā dzimušie
Ogrē dzimušie
Latvijas basketbolisti
Latvijas Universitātes absolventi